**Nagyszeben története**

**Nagyszeben** ([románul](https://hu.wikipedia.org/wiki/Rom%C3%A1n_nyelv) *Sibiu*, [németül](https://hu.wikipedia.org/wiki/N%C3%A9met_nyelv) *Hermannstadt*, [latinul](https://hu.wikipedia.org/wiki/Latin_nyelv) *Cibinium*) [municípium](https://hu.wikipedia.org/wiki/Munic%C3%ADpium_(Rom%C3%A1nia)) [Romániában](https://hu.wikipedia.org/wiki/Rom%C3%A1nia), [Erdélyben](https://hu.wikipedia.org/wiki/Erd%C3%A9ly). Egykor az [erdélyi szászok](https://hu.wikipedia.org/wiki/Erd%C3%A9lyi_sz%C3%A1szok" \o "Erdélyi szászok) kulturális és kereskedelmi központja, [Szebenszék](https://hu.wikipedia.org/wiki/Szebensz%C3%A9k" \o "Szebenszék), majd [Szeben vármegye](https://hu.wikipedia.org/wiki/Szeben_v%C3%A1rmegye), ma [Szeben megye](https://hu.wikipedia.org/wiki/Szeben_megye)székhelye. [Szenterzsébet](https://hu.wikipedia.org/wiki/Szenterzs%C3%A9bet_(Rom%C3%A1nia)), [románul](https://hu.wikipedia.org/wiki/Rom%C3%A1n_nyelv) *Gușterița*, [németül](https://hu.wikipedia.org/wiki/N%C3%A9met_nyelv" \o "Német nyelv) *Hammersdorf*, [szászul](https://hu.wikipedia.org/wiki/Erd%C3%A9lyi_sz%C3%A1sz_nyelv) *Hammersterf*, az egykor önálló település, ma Nagyszeben városrésze.

[Gyulafehérvártól](https://hu.wikipedia.org/wiki/Gyulafeh%C3%A9rv%C3%A1r) 73 km-re délkeletre, a [Déli-Kárpátok](https://hu.wikipedia.org/wiki/D%C3%A9li-K%C3%A1rp%C3%A1tok) északi előterében, a [Szebeni-medence](https://hu.wikipedia.org/w/index.php?title=Szebeni-medence&action=edit&redlink=1) közepén fekszik.

Neve a [Szeben](https://hu.wikipedia.org/wiki/Szeben_(foly%C3%B3)) patak nevéből ered, az pedig a [szláv](https://hu.wikipedia.org/wiki/Szl%C3%A1v_nyelvek) *svbina* (= som) főnévből származik. Megjegyzendő azonban, hogy a románok a román *Sibin* személynévből származtatják, mások szerint a bolgár-török *Sebin* személynévből való.

Története

A várost [II. Géza magyar király](https://hu.wikipedia.org/wiki/II._G%C3%A9za_magyar_kir%C3%A1ly) alapította és szászokat telepített ide. [1191](https://hu.wikipedia.org/wiki/1191)-ben *Cipin* néven említik először a [Nagyszebeni prépostság](https://hu.wikipedia.org/wiki/Nagyszebeni_pr%C3%A9posts%C3%A1g) pápai megerősítése kapcsán, mely a [15. századig](https://hu.wikipedia.org/wiki/15._sz%C3%A1zad) az [erdélyi szászok](https://hu.wikipedia.org/wiki/Erd%C3%A9lyi_sz%C3%A1szok" \o "Erdélyi szászok) [katolikus](https://hu.wikipedia.org/wiki/R%C3%B3mai_katolikus_egyh%C3%A1z) egyházi központja volt. Hamarosan az erdélyi szászok kereskedelmi és szellemi központja lett. Szebenszék központja, [szabad királyi város](https://hu.wikipedia.org/wiki/Szabad_kir%C3%A1lyi_v%C3%A1ros).

[1442](https://hu.wikipedia.org/wiki/1442). [március 25-én](https://hu.wikipedia.org/wiki/M%C3%A1rcius_25.) a város mellett verte meg [Hunyadi János](https://hu.wikipedia.org/wiki/Hunyadi_J%C3%A1nos) Mezid bég török seregét. Erős falak és 40 bástya védte, melyek a [15](https://hu.wikipedia.org/wiki/15._sz%C3%A1zad)-[17. században](https://hu.wikipedia.org/wiki/17._sz%C3%A1zad) épültek. A [török](https://hu.wikipedia.org/wiki/Oszm%C3%A1n_birodalom) nem tudta bevenni, de [1556](https://hu.wikipedia.org/wiki/1556)-ban tűzvész sújtotta. A [16. században](https://hu.wikipedia.org/wiki/16._sz%C3%A1zad) az erdélyi [reformáció](https://hu.wikipedia.org/wiki/Reform%C3%A1ci%C3%B3) egyik központja. Itt létesült 1529-ben Erdély első könyvnyomtató műhelye.

[1658](https://hu.wikipedia.org/wiki/1658). [augusztus 30-án](https://hu.wikipedia.org/wiki/Augusztus_30.) a [tatárok](https://hu.wikipedia.org/wiki/Tat%C3%A1rok) dúlták fel, [1659](https://hu.wikipedia.org/wiki/1659)-ben [II. Rákóczi György](https://hu.wikipedia.org/wiki/II._R%C3%A1k%C3%B3czi_Gy%C3%B6rgy) ostromolta. [1688](https://hu.wikipedia.org/wiki/1688). [május 9-én](https://hu.wikipedia.org/wiki/M%C3%A1jus_9.) itt hódoltak az erdélyi rendek [I. Lipót](https://hu.wikipedia.org/wiki/I._Lip%C3%B3t_magyar_kir%C3%A1ly" \o "I. Lipót magyar király) császárnak, lemondva a török védnökségről. [1690](https://hu.wikipedia.org/wiki/1690). [szeptember 12-én](https://hu.wikipedia.org/wiki/Szeptember_12.) az erdélyi rendek itt választották fejedelemmé [Thököly Imrét](https://hu.wikipedia.org/wiki/Th%C3%B6k%C3%B6ly_Imre). Az [1848–49-es forradalom és szabadságharc](https://hu.wikipedia.org/wiki/1848%E2%80%9349-es_forradalom_%C3%A9s_szabads%C3%A1gharc) idején, [1849](https://hu.wikipedia.org/wiki/1849" \o "1849). [január 21-én](https://hu.wikipedia.org/wiki/Janu%C3%A1r_21.) még visszaverte [Bem](https://hu.wikipedia.org/wiki/J%C3%B3zef_Bem) támadását, de [március 11-én](https://hu.wikipedia.org/wiki/M%C3%A1rcius_11.) Bem váratlan rajtaütéssel elfoglalta. Ennek a győzelemnek állít emléket az [Erdélyi körkép](https://hu.wikipedia.org/wiki/Erd%C3%A9lyi_k%C3%B6rk%C3%A9p) című, 1897-ben készült monumentális festmény. Kapuit a [19. században](https://hu.wikipedia.org/wiki/19._sz%C3%A1zad) sorra lebontották, de falai, tornyai nagyrészt megmaradtak. A [Habsburgok](https://hu.wikipedia.org/wiki/Habsburgok) alatt az erdélyi [gubernium](https://hu.wikipedia.org/wiki/Gubernium" \o "Gubernium) székhelye ([1703](https://hu.wikipedia.org/wiki/1703)–[1791](https://hu.wikipedia.org/wiki/1791)). [1849](https://hu.wikipedia.org/wiki/1849) és [1865](https://hu.wikipedia.org/wiki/1865)között [Erdély](https://hu.wikipedia.org/wiki/Erd%C3%A9ly) fővárosa, [1876](https://hu.wikipedia.org/wiki/1876) és [1918](https://hu.wikipedia.org/wiki/1918) között [Szeben vármegye](https://hu.wikipedia.org/wiki/Szeben_v%C3%A1rmegye) székhelye. [1916](https://hu.wikipedia.org/wiki/1916)-ban a román hadsereg kemény ostrom árán [bevette a várost](https://hu.wikipedia.org/wiki/Rom%C3%A1n_front_(els%C5%91_vil%C3%A1gh%C3%A1bor%C3%BA)), de még azon év őszén, az osztrák-magyar-német seregek újabb kemény ostrommal visszafoglalták.

Egykor [Erdély](https://hu.wikipedia.org/wiki/Erd%C3%A9ly) legnagyobb [szász](https://hu.wikipedia.org/wiki/Erd%C3%A9lyi_sz%C3%A1szok) városa volt, de a szászok többsége mára elmenekült, csak műemlékeik maradtak hátra. [2000](https://hu.wikipedia.org/wiki/2000)-től 2014-ig a várost [Klaus Johannis](https://hu.wikipedia.org/wiki/Klaus_Johannis) szász polgármester irányította (Az államfőválasztáson elért győzelme miatt mondott le e tisztségéről). [2007](https://hu.wikipedia.org/wiki/2007)-ben [Luxembourg](https://hu.wikipedia.org/wiki/Luxembourg) mellett Nagyszeben lett [Európa kulturális fővárosa](https://hu.wikipedia.org/wiki/Eur%C3%B3pa_kultur%C3%A1lis_f%C5%91v%C3%A1rosa), mivel a helyi szászok a mai [Luxemburg](https://hu.wikipedia.org/wiki/Luxemburg) területéről származnak. Erre készülve helyreállították a Nagypiacot, a Kispiacot és a Huet teret, felújították a város múzeumait. A 18. századi színházból új kulturális intézmény lett, ahol a helyi filharmónia is helyet kapott.

A szebeni borvidékek már a 10. században remek termést hoztak. De a löszös talaj miatt a szüret sok nehézséggel járt. A probléma megoldására igásállatokat fogtak munkára. Így már hatékonnyá, és könnyűvé vált a szüret. Ezen rendszer sokáig világszerte egyedülálló volt. A boraik ezért viselik máig a Szeben-igabor nevet.

Külső hivatkozások

* [Nagyszeben város hivatalos honlapja](http://www.sibiu.ro/)
* [Nagyszebeni magyar honlap](http://www.szeben.ro/)
* [Nagyszeben blogja](http://www.nagyszeben.freeblog.hu/)
* [Nagyszeben.lap.hu](http://nagyszeben.lap.hu/) – Linkgyűjtemény
* [Evangélikus templom](http://www.templom.hu/phpwcms/index.php?id=14,211,0,0,1,0/)
* [Római katolikus templom](http://www.templom.hu/phpwcms/index.php?id=324,216,0,0,1,0/)
* [Nagyszebeni fényképek](http://www.erasmuspc.com/index.php?option=com_content&task=view&id=217&Itemid=83) (en)
* [Tibori Szabó Zoltán: Nagyszeben Európa kulturális fővárosa. Szabadság, 2007. január 4.](http://www.hhrf.org/szabadsag/uj/)
* [Nagyszeben anno](http://www.civertan.hu/legifoto/legifoto.php?page_level=1384) – Fényképek
* [Nagyszebeni képeslapok](http://www.impulzus.ro/index.php?p=postcard&act=show&cat_id=40)